การเรียนการสอนในศตวรรษที่ 21

การสอน หลักสูตรจะยึดโครงงานเป็นฐาน การให้การศึกษาตามทฤษฎีการเรียนรู้ของบลูม จะเปลี่ยนไปเน้นทักษะการเรียนรู้ที่สูงขึ้น โดยเฉพาะทักษะการประเมินค่า แต่ก่อนนักเรียนจะเรียนไปเพื่อรับเกรดและจบการศึกษา แต่ปัจจุบันจะพบว่าการเรียนการสอนจะเน้นให้นักเรียนเตรียมตัวเพื่อใช้ชีวิตในโลกความเป็นจริงเน้น การศึกษาตลอดชีวิตโดยวิธีการสอนที่มีความยืดหยุ่น และจูงใจผู้เรียนให้มีความคิดสติปัญญา ลักษณะของหลักสูตรจะเน้นคุณลักษณะเชิงวิพากษ์ เชิงสหวิทยาการ ยึดโครงงานเป็นฐาน และขับเคลื่อนด้วยวิจัย เน้นทักษะการคิดขั้นสูง เทคโนโลยีและมัลติมีเดีย และการประเมินผลตามสภาพจริงหลักสูตรและการสอนมีลักษณะท้าทายสำหรับนักเรียนทุกคน และคำนึงถึงความแตกต่างระหว่างบุคคล จะไม่เน้นตำรา ดังนั้น การให้การศึกษาสำหรับศตวรรษที่ 21 ต้องเปลี่ยนทัศนะจากกระบวนการดั้งเดิมไปสู่กระบวนการทัศน์ใหม่ ที่ให้ลูกของนักเรียน และโลกความเป็นจริงเป็นศูนย์กลางของกระบวนการเรียนรู้เป็นการเรียนรู้ที่ไปไกลกว่าการได้รับความรู้แบบในง่ายๆ ไปสู่การเน้นพัฒนาทักษะและทัศนคติ ทักษะการคิด ทักษะการแก้ปัญหา ทักษะองค์การ ทัศนคติเชิงบวก ทักษะการสื่อสาร และค่านิยมทางเทคโนโลยี ถือเป็นทักษะที่สำคัญและจำเป็นสำหรับนักเรียนเพื่อเผชิญหน้ากับอนาคตด้วยภาพในทางบวกที่มีความสำเร็จและมีความสุข

การวัดและประเมินผล การวัดผลและประเมินผลจะเป็นการวัดผลแบบ Constructist assessment นิยมเรียกว่า การวัดผลเชิงประจักษ์ ตามทฤษฎีการเรียนรู้ Constructrism Theory ที่ผู้เรียนเป็นศูนย์กลางแห่งการเรียนรู้ด้วยมุมมองที่ว่าผู้เรียนที่ผ่านประสบการณ์สิ่งใดสิ่งหนึ่งมาแล้วย่อมมีความรู้ความสามารถแท้จริงในเรื่องนั้น และได้ลงมือปฏิบัติจริงย่อมสามารถสร้างคุณสมบัติให้พวกเขาคิดเป็นทำเป็น และแก้ปัญหาได้

ความต่างระหว่างการวัดแบบดั้งเดิมและการวัดในศตวรรษที่ 21 คือ

การวัดแบบดั้งเดิมจะขึ้นอยู่กับการทดสอบนักเรียนจำเป็นจะต้องหาคำตอบที่ถูกต้องที่สุดเพื่อตอบคำถามแต่ในศตวรรษที่ 21 การสอนการได้รับความรู้และการตรวจสอบ คือกระบวนการเดียวกันและเกิดขึ้นพร้อมพร้อมกันจะมีการสังเกตนักเรียนดูการทำงานของนักเรียนและประเมินไปถึงมุมมองของนักเรียนด้วย

วิธีประเมินได้แก่

1. การอภิปรายปากเปล่า Oral คือครูตั้งหัวข้อที่น่าสนใจหรืออาจร่วมกับนักเรียน ยกเอาสิ่งที่นักเรียนสนใจมาตั้งเป็นหัวข้ออภิปรายหรือให้มีการอภิปรายหัวข้อต่างๆ วิธีนี้ผู้ประเมินสามารถรู้ถึงคุณภาพและคุณสมบัติของผู้เรียนได้อย่างชัดเจน

2. แผนภูมิ KWL (H) เทคนิคนี้สามารถนำมาใช้ได้ตลอดการศึกษาเพื่อประเมินหัวข้อใดหัวข้อหนึ่ง เป็นเทคนิคที่แสดงถึงความคืบหน้าของผู้เรียน

3. แผนที่ความคิด Mind Mapping คือแผนการปฏิบัติในเรื่องใดเรื่องหนึ่งว่า จะทำอะไร ทำอย่างไร เมื่อไหร่เพื่ออะไร

4. ลงมือทำจริง Hands-on สิ่งเหล่านี้จะส่งเสริมให้นักเรียนในการจัดสภาพแวดล้อมของพวกเขา ผู้สอนสามารถใช้แบบตรวจสอบรายการ และสังเกตเพื่อประเมินความสำเร็จของนักเรียนด้วยสิ่งของเครื่องใช้จริงๆ

5. ทดสอบล่วงหน้า Pre-testing จะช่วยให้ครูตรวจสอบความรู้เก่าที่นักเรียนนำมาต่อยอดความรู้ใหม่เพื่อที่ครูจะนำมาใช้ประโยชน์ในการจัดประสบการณ์และสิ่งแวดล้อมแห่งการเรียนรู้ที่มีคุณค่าต่อการเรียนการสอนต่อไป

แหล่งที่มา

www.rote21.org.com

https//www.gotoknow.org